CELEX: 22020D0921
Language: fi
Date: 2019-02-08 00:00:00
Title: ETA:n sekakomitean päätös N:o 2/2019, annettu 8 päivänä helmikuuta 2019, ETA-sopimuksen liitteen I (Eläinlääkintä- ja kasvinsuojeluasiat) muuttamisesta [2020/921]

16.7.2020   
               
               
                  FI
               
               
                  Euroopan unionin virallinen lehti
               
               
                  L 228/3
               
            
         ETA:N SEKAKOMITEAN PÄÄTÖS N:o 2/2019,
         annettu 8 päivänä helmikuuta 2019,
         ETA-sopimuksen liitteen I (Eläinlääkintä- ja kasvinsuojeluasiat) muuttamisesta [2020/921]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Bentsoehapon hyväksymisen uusimisesta vieroitettujen porsaiden ja lihasikojen rehun lisäaineena sekä asetusten (EY) N:o 1730/2006 ja (EY) N:o 1138/2007 kumoamisesta (hyväksynnän haltija DSM Nutritional Products Ltd) 16 päivänä lokakuuta 2018 annettu komission täytäntöönpanoasetus (EU) 2018/1550 (1) olisi otettava osaksi ETA-sopimusta.
                  
               
                     (2)
                  
                  
                     Täytäntöönpanoasetuksella (EU) 2018/1550 kumotaan komission asetukset (EY) N:o 1730/2006 (2) ja (EY) N:o 1138/2007 (3), jotka on otettu osaksi ETA-sopimusta ja jotka näin ollen olisi poistettava ETA-sopimuksesta.
                  
               
                     (3)
                  
                  
                     Tämä päätös koskee rehuihin liittyvää lainsäädäntöä. Rehuja koskevaa lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteen I alakohtaisissa mukautuksissa täsmennetään. Tätä päätöstä ei näin ollen sovelleta Liechtensteiniin.
                  
               
                     (4)
                  
                  
                     Sen vuoksi olisi muutettava ETA-sopimuksen liitettä I,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan ETA-sopimuksen liitteessä I oleva II luku seuraavasti:
            
                        1)
                     
                     
                        Lisätään 262 kohdan (komission täytäntöönpanoasetus (EU) 2018/1039) jälkeen kohta seuraavasti:
                        
                                    ”263.
                                 
                                 
                                    
                                       32018 R 1550: komission täytäntöönpanoasetus (EU) 2018/1550, annettu 16 päivänä lokakuuta 2018, bentsoehapon hyväksymisen uusimisesta vieroitettujen porsaiden ja lihasikojen rehun lisäaineena sekä asetusten (EY) N:o 1730/2006 ja (EY) N:o 1138/2007 kumoamisesta (hyväksynnän haltija DSM Nutritional Products Ltd) (EUVL L 260, 17.10.2018, s. 3).”
                                 
                              
                  
                        2)
                     
                     
                        Poistetaan 1zzzc kohdan (komission asetus (EY) N:o 1730/2006) ja 1zzzz kohdan (komission asetus (EY) N:o 1138/2007) teksti.
                     
                  
         
            2 artikla
            Täytäntöönpanoasetuksen (EU) 2018/1550 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 9 päivänä helmikuuta 2019, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 8 päivänä helmikuuta 2019.
            
               
                  ETA:n sekakomitean puolesta
               
               
                  Puheenjohtaja
               
               Claude MAERTEN
            
         
         
            (1)  EUVL L 260, 17.10.2018, s. 3.
         
            (2)  EUVL L 325, 24.11.2006, s. 9.
         
            (3)  EUVL L 256, 2.10.2007, s. 8.
         
            (*1)  Valtiosäännön asettamista vaatimuksista ei ole ilmoitettu.